SKEMA TAL-PROĊESS GĦALL-ELEZZJONI TAL-MEMBRI GĦALL- KUNSILL TAL-INFERMIERA U QWIEBEL. ĦATRA TAL-KUMMISSJONI GĦALL-ELEZZJONIJIET TAL-KUNSILL Il-Kummissjoni għall-Elezzjonijiet tal-Kunsill (Il-Kummissjoni għall-Elezzjonijiet tal-Kunsill tal-Infermiera u Qwiebel) (KEK) tinħatar skont it-termini tal-Att li jirregola l-Professjonijiet tas-Saħħa (Cap 464) permezz tal-Avviż Legali 33 tal-2004, kif emendat bl-Avviż Legali 329 tal-2006. 1.1 Għandu jkun hemm Kummissjoni, maħtura mill-Kunsill u li tissejjaħ "Kummissjoni għall-Elezzjonijiet tal-Kunsill tal-Infermiera u Qwiebel" (KEK) u li tkun responsabbli biex flimkien mal-Uffiċċju tar-Reġistratur tal-Kunsill torganizza, tissupervizza u tmexxi l-elezzjoni għall-ħatra ta' membri li jirrapreżentaw assoċjazzjonijiet professjonali fl-infermeristika u l-ostetriċja. 1.2 Il-Kummissjoni għandha tinħatar dik is-sena li fiha jkunu sa jsiru l-elezzjonijiet, sabiex isiru it-tħejjijiet neċessarji u ssir l-elezzjoni għall-membri fuq il-Kunsill. Għandu jiġi assigurat li l-membri eletti jiġu appuntati mill-anqas xahar qabel ma jiskadi t-terminu tal-uffiċċju tal-membri fuq il-Kunsill kurrenti, biex ikunu jistgħu jieħdu posthom fuq il-Kunsill il-ġdid mal-iskadenza tal-Kunsill kurrenti. 1.3 Il-KEK għandha tkun magħmula minn tliet membri – Chairperson u żewġ membri indipendenti mill-professjonijiet imsemmija. 1.3.1 Il-membri nominati fuq il-KEK ma jistgħux ikunu uffiċjali ta' xi Unjin. 1.3.2 Kull persuna li tinħatar fuq il-KEK tiffirma "Dikjarazzjoni ta' Kunflitt ta' Interess wara li jsiru magħrufa n-nominazzjonijiet għall-kandidatura għall-elezzjoni (ara Appendiċi I). 1.3.3 Persuni maħtura fuq il-KEK biex jgħinu fil-proċess elettorali, u li jista' jkollhom kunflitt ta' interess għax jiġu minn xi kandidat jew għandhom xi rabtiet oħrajn, huma preklużi milli jkomplu jkunu parti mill-proċess u għandhom jirrifjutaw il-ħatra. 1.4 Id-deċiżjoni tal-KEK fuq il-validità ta' xi nominazzjoni, id-dritt ta' persuna biex tivvota jew tersaq għall-elezzjoni, il-validità ta' xi polza tal-vot u r-riżultat tal-elezzjonijiet tkun finali u konklussiva. AVVIŻI GĦALL-ELEZZJONI Il-KEK, wara li tiġi avżata mill-President tal-Kunsill li hemm vakanzi għall-membri eletti, għandha tara li f'dik is-sena li fiha tkun ser issir l-elezzjoni, jiġi ppubblikat fil-Gazzetta tal-Gvern u l-gazzetti lokali kollha ta' kuljum, bil-ġranet u l-ħinijiet li matulhom jiġu aċċettati n-nominazzjonijiet għal kandidati għall-elezzjonijiet tal-Kunsill minn membru tal-KEK. Il-KEK tista' tara li tinħareġ notifika mal-payroll tal-impjegati tas-Servizz Pubbliku. Kandidat għall-elezzjoni għandu, minbarra li jissodisfa l-kundizzjonijiet li ismu hu mniżżel fil-parti tar-Reġistru li jappartjeni għaliha u li l-post vakat li ser jikkontesta hu f'dik l-istess parti tar-Reġistru, jrid jiġi nominat skont l-eżemplar li hemm fit-tielet appendiċi. Peress li hemm professjonisti li huma reġistrati kemm bħala infermiera kif ukoll bħala qwiebel, madankollu, kull kandidat jista' jiġi nominat għal professjoni waħda biss li jkun qed jipprattika. Il-kandidat irid jippreżenta evidenza formali ta' din il-prattika man-nominazzjoni. Il-verifika għandha ssir mill-KEK mal-uffiċċju tar-Reġistratur. In-nominazzjoni għandu jkun fiha: 3.2.1 L-isem sħiħ, il-kwalifiki, l-indirizz postali u dak elettroniku u n-numri tar-reġistrazzjoni u tal-karta tal-identità tal-kandidat, isem il-proponent u s-sekondant, l-indirizzi rispettivi tagħhom u n-numri rispettivi tal-karta tal-identità u dak tar-reġistrazzjoni professjonali. 3.2.2 Dikjarazzjoni bil-miktub li turi li l-kandidat aċċetta n-nominazzjoni. 3.2.3 Dettalji oħra bħal numru tat-telefon ċellulari li l-Kummissjoni tista' tiddetermina. 3.2.4 Dikjarazzjoni ta' Kunflitt ta' Interess li l-kandidati prospettivi jeħtiġilhom jimlewha biex jiġu aċċettati bħala kandidati (ara Appendiċi II). 3.2.5 L-isem sħiħ, u tal-karta tal-identità tal-persuna li tkun ser tirrappreżżentat il-kandidat waqt l-eleżżjonijiet. Formoli tan-nominazzjoni mimlija kif suppost għandhom jiġu mogħtija personalment jew inkella bi prokura legali fejn il persuna nominata tghati kunsens biex in-nomina tigi sottomessa min persuna terza, lil dak il-membru tal-KEK li, għan-nom tal-KEK jkun preżenti fl-Uffiċċju tar-Reġistratur fil-ġranet u l-ħinijiet stabbiliti. Għandha tinħareġ irċevuta mill-KEK għal kull nominazzjoni sottomessa. Ma kull sottomissjoni ghandha jigi prezentat dokument ufficjali ta Identifikazzjoni (ID Card jew Passaport) Il-formoli tan-nominazzjoni jintlaqgħu mill-KEK fuq perjodu ta' mhux inqas minn jumejn u fil-bidu tal-ġimgħa, u f'ħinijiet li jkun stabbiliti mill-KEK. Il-KEK għandha fi żmien erbgħa u għoxrin (24) siegħa mill-għeluq tan-nominazzjonijiet, tippubblika l-lista ta' dawk in-nominazzjonijiet li tkun irċeviet billi tesebixxi t-tali lista kontemporanjament kemm fl-Isptarijiet u l-entitajiet kollha tas-Saħħa f'Malta u Għawdex u kemm fl-Uffiċċju tal-Kunsill tal-Infermiera u Qwiebel, u tagħti żmien ta' jumejn ta' xogħol biex tirċievi oġġezzjonijiet fuq xi nominazzjoni jew iktar. Tista' ssir oġġezzjoni għal nominazzjoni ta' kandidat fosthom minħabba li fiha d-deskrizzjoni tal-kandidat ma tkunx korretta, jew minħabba li l-formola tan-nominazzjoni ma tkunx magħmula jew ma tkunx ġiet ikkunsinjata skont id-diżpożizzjonijiet ta' dawn ir-regolamenti. Il-KEK trid tiddeċiedi fi żmien erbgħa u għoxrin (24) siegħa dwar kull oġġezzjoni, u d-deċiżjoni tagħha tkun finali. Il-KEK għandha tippubblika l-ismijiet tal-kandidati approvati għall-elezzjoni billi tesebixxi t-tali lista kontemporanjament kemm fl-Isptarijiet u l-entitajiet kollha tas-Saħħa f'Malta u Għawdex u kemm fl-Uffiċċju u l-websajt tal-Kunsill dwar l-Infermiera u Qwiebel, kemm jista' jkun malajr wara li jiskadi ż-żmien iffissat biex jiġu deċiżi oġġezzjonjiet jew irtirar tan-nominazzjonijiet. Jekk in-nominazzjonijiet riċevuti jkunu iżjed mill-għadd ta' vakanzi fil-Kunsill, għandha ssir elezzjoni. Il-KEK għandha, fi żmien mhux iktar minn ħmistax (15)-il ġurnata tax-xogħol wara l-għeluq tal-proċess tan-nominazzjonijiet ssejjaħ elezzjoni. 4.1 Il-polza tal-votazzjoni li tintuża għall-elezzjoni għandha tkun ta' forma preskritta mir-regolamenti. Għandu jkun hemm żewġ poloz rispettivi, waħda għall-professjoni tal-infermiera (Polza tal-Vot A) u waħda għal dik tal-qwiebel (Polza tal-Vot B). L-ismijiet tal-kandidati li jidhru fil-poloz tal-votazzjoni għandhom jitqassmu f'ordni alfabetika tal-kunjom. Peress li r-reġistru tal-infermiera hu maqsum fi tliet partijiet, l-ismijiet tal-kandidati infermiera fuq il-polza tal-votazzjoni għandhom jidhru b'mod separat fit-tliet sezzjonijiet rispettivi skont f'liema parti tar-reġistru l-kandidati huma reġistrati, u f'ordni alfabetika f'kull sezzjoni skont il-kunjom (ara Appendiċi IV). 4.2.1 Il-poloz tal-votazzjoni għandhom jiġu stampati fl-Istamperija tal-Gvern taħt is-superviżjoni tal-KEK. 4.2.2 Il-polza tal-votazzjoni għandu jkollha karatteristiċi ta' sigurtà ta' watermark, linka speċjali u timbru. 4.2.3 Il-Poloz tal-votazzjoni għandhom jintbagħtu, bil-posta, lill-infermiera u qwiebel kollha residenti Malta u Għawdex u li huma reġistrati jew liċenzjati mal-Kunsill u li l-KEK trid tibgħat avviż lill-membri reġistrati eliġibbli biex jivvutaw u li fih jiġi indikat lilhom il-post fejn iridu jibagħtu jew iwasslu l-vot tagħhom, u sa meta għandhom jivvutaw; u liema huma l-kandidati għall-elezzjoni f'ordni alfabetika. Dan l-avviż għandu jintbagħat mhux inqas minn ħmistax (15)-il ġurnata qabel id-data tal-għeluq tal-elezzjoni. 4.3 Il-votant jista' jivvota biss għal dawk il-kandidati li jappartjenu għall-istess professjoni u fil-kaz tal-infermiera iridu jappartjenu wkoll ghall-parti rispettiva tar-reġistru li fiha hu reġistrat il-votant. Il-votant għandu jivvota b'mod sigriet billi jagħmel salib (x) ħdejn l-isem tal-kandidat/i preferut/i. In-numru ta' kandidati li wieħed għandu jivvota għalihom m'għandux ikun iktar min-numru ta' vakanzi li jridu jimtlew fuq il-kunsill (e.ż. f'każ ta' ħames (5) vakanzi u għaxar (10) kandidati, wieħed għandu jivvota għal mhux iktar minn ħames (5) kandidati. Fil-każ tal-infermiera dawn il-ħames vakanzi huma maqsumin fi tliet (3) sezzjonijiet differenti, i.e. tliet infermiera (fl-ewwel parti tar-reġistru), infermier/a (fit-tieni parti tar-reġistru) u infermier/a (fil-parti speċjali tar-reġistru). 4.4 Il-KEK tilqa' l-voti li jintbagħtu bil-posta,fl-envelope li ser jitbat mal-polza tal-vot u tivverifika kull vot li hu awtentiku skont subpara 4.2.2 u validu skont para 4.3. 4.4.1 Il-KEK flimkien mal-kandidati jew ir-rappreżentant tagħhom jaraw li kull jum jirrikonċiljaw l-ammont ta' voti li daħlu u li jiġu maħżuna fil-kaxxa tal-voti li għandha tiġi siġillata f'għeluq kull jum u terġa tinfetaħ l-għada filgħodu. 4.4.2 Il-Kaxxa tal-voti għandha tissakkar ma' kull għeluq il-jum f'kamra li ħadd ma jkollu aċċess għaliha ħlief il-KEK sa dak inhar tal-għadd tal-voti. 4.5 Hekk kif tintemm il-votazzjoni fid-data u l-ħin stabbilit (preferibbilment kmieni wara nofsinhar e.g. 2pm), wieħed għandu jimxi mal-proċedura li jmiss: 4.5.1 Il-għadd tal-voti għandu jibda minnufih wara l-għeluq tal-ħin tal-votazzjoni. 4.5.2 Trid isir ir-rikonċiljazzjoni tal-voti kollha li ntefgħu jum b'jum sakemm it-total irid jaqbel mas-sottototali ta' kull ġurnata. 4.5.3 Dan għandu jsir fil-preżenza tal-KEK u l-kandidati jew ir-rappreżentanti tagħhom skont paras 4.7 u 4.8. 4.5.4 Kif ir-rikonċiljazzjoni titlesta jibda l-għadd tal-voti (ara Sezzjoni 5). 4.6 Voti li jaslu wara d-data u l-ħin tal-għeluq tal-votazzjoni bl-ebda mod ma għandhom jiġu kkunsidrati bħala validi għall-fini tal-elezzjoni. 4.7 Dawk li jitfgħu in-nomina għall-elezzjoni (il-kandidati) jew ir-rappreżentat tagħhom, għandhom id-dritt li jkun preżenti tul il-proċess sħiħ tal-votazzjoni u l-għadd tal-voti. 4.8 Kull kandidat għandu dritt li jaħtar rappreżentant għall-fini tal-proċess elettorali sħiħ u dan għandu jsir dejjem bil-miktub lill-KEK minn x'ħin tintlaqa' n-nomina tal-kandidat. GĦADD TAL-VOTI 5.1 L-għadd tal-voti għandu jibda skont subparas 4.5.1 u 4.5.4. 5.2 Fuq is-sit tal-għadd tal-voti għandu jkun hemm il-KEK u l-kandidati jew ir-rappreżentanti tagħhom skont paras. 4.7 u 4.8. 5.3 Il-polza tal-votazzjoni għandha titqies bħala waħda invalida meta: 5.4.1 Ma jkun fiha l-ebda preferenza 5.4.2 Ikun fiha preferenzi iktar min-numru ta' vakanzi; 5.4.3 Ikun fiha xi marka jew sinjal li tista' b'xi mod tikxef l-identità tal-votant, jew tħassar il-polza tal-votazzjoni; 5.4.4 ma jkunx fiha fuq wara t-timbru uffiċjali tal-KEK. 5.4 Il-KEK għandhom jgħaddu t-total tal-voti miġjuba minn kull kandidat liċ-Chairperson tal-KEK hekk kif ikollha r-riżultat rispettiv. 5.5 Il-KEK għandha tgħodd ir-riżultati li tirċievi u tiċċertifika r-riżultat aħħari. 5.6 Il-kandidati li l-iktar iġibu numri ta' voti għall-karigi rispettivi għandhom jiġu dikjarati eletti mill-KEK. RIŻULTAT 6.0 Il-KEK għandha f'inqas minn tmienja u erbgħin (48) siegħa wara li jiġi magħruf ir-riżultat tal-għadd tal-voti, tirraporta r-riżultat tal-elezzjoni, permezz tal-Uffiċċju tar-Reġistrar lill-Ministru għas-Saħħa. 6.1 Ir-riżultat tal-elezzjoni għandu jibqa' validu għal terminu ta' mhux iktar minn tliet snin mid-data tal-pubblikazzjoni tar-riżultat fil-Gazzetta tal-Gvern. F'każ li xi membru elett għal xi raġuni ma jibqax membru fuq il-Kunsill, il-vakanza tiegħu timtela, jekk hu l-każ, minn dak il-kandidat li jkun ġab l-iktar voti warajh/a. Jekk ma jkunx hemm kandidat, il-post għandu jibqa' vakant sa ma jiskadi t-terminu tal-Kunsill. Kummissjoni Elettorali għall-Kunsill tal-Infermieri u Qwiebel Dikjarazzjoni ta' kunflitt ta' interess (għall-membri tal-kummissjoni/sotto kummissjoni) Segretarju Kummissjoni Elettorali B'referenza għall-Elezzjoni għall-Kunsill tal-Infermieri u Qwiebel li sa ssir nhar (daħħal data)_____________ u l-ħatra tiegħi bħala (immarka kif japplika) Jien niddikjara li:- Jien ma niġi mill-ebda kandidat b'konsangwinità jew affinità sar-raba' grad inkluż; Jien miniex, u qatt ma kont tutur, kuratur jew gwardjan ta' xi kandidat skont it-termini tal-Kodiċi Ċivili; L-attivitajiet tiegħi li mhux relatati max-xogħol li jinkludi fost l-oħrajn attivitajiet politiċi, ma jpoġġunix f'qagħda ta' kunflitt ta' interess bħala Chairperson jew membru tal-Kummissjoni Elettorali. JIEN NAF LI L-PROĊEDURI KOLLHA TAL-ELEZZJONIJIET HUMA TA' NATURA KUNFIDENZJALI, U KEMM JEKK GĦADHOM GĦADDEJJIN JEW KEMM JEKK MAGĦLUQIN, MA JISTGĦUX JINKIXFU JEW JINGĦADU MA' ĦADD LA DIRETTAMENT U LANQAS INDIRETTAMENT. Isem sħiħ (B'ittri kapitali): __________________________________ Indirizz Elettroniku: __________________________________ Kummissjoni Elettorali għall-Kunsill tal-Infermieri u Qwiebel (K.E.K) Dikjarazzjoni ta' kunflitt ta' interess (għall-kandidati) Segretarju Kummissjoni Elettorali (K.E.K) B'referenza għall-Elezzjoni għall-Kunsill tal-Infermieri u Qwiebel li sa ssir nhar (daħħal data)_____________ u n-niminazzjoni tiegħi bħala Kandidat għall-Elezzjoni tal-Kunsill tal-Infermieri u Qwiebel, jien niddikjara li:- Jien ma niġi mill-ebda membru tal-Kummissjoni Elettorali jew xi Sottokummissjoni tal-Kummissjoni elettorali għall-Kunsill tal-Infermieri u Qwiebel b'konsangwinità jew affinità sar-raba' grad inkluż; L-attivitajiet tiegħi li mhux relatati max-xogħol li jinkludi fost l-oħrajn attivitajiet politiċi, ma jpoġġunix f'qagħda ta' kunflitt ta' interess bħala kandidat għall-elezzjoni għall-kunsill tal-Infermieri u Qwiebel. Isem sħiħ (B'ittri kapitali): __________________________________ Indirizz Elettroniku: __________________________________ Formola ta' Nominazzjoni għal Kandidati għall-Elezzjoni fil-Kunsill tal-Infermiera u Qwiebel Aħna, hawn taħt iffirmati, votanti bid-dritt li nivvotaw f'elezzjoni tal-Kunsill tal-Infermiera u Qwiebel għal: ħames infermiera reġistrati li wieħed minnhom ikun infermier reġistrat fit-tieni livell u ieħor ikun infermier li jkollu ismu mniżżel f'xi taqsima speċjali tar-Reġistru tal-Infermieri; u Żewġ qwiebel li jkollhom liċenza. (Reġistru) (Semmi għal-liema elezzjoni) (Reġistru) (Reġistru) DIKJARAZZJONI TAL-PERSUNA NOMINATA Jiena, ______________________________________(isem sħiħ f'ittri kbar u Numru tal-Karta tal-Identità), li ismi jidher fi (Reġistru)_______________________ naċċetta n-nominazzjoni ta' hawn fuq. Ir-rapprżżent /a tiegħi waqt l-eleżżjoni hu /hi POLZA TAL-VOT (BALLOT PAPER) A Għall-użu tal-Kunsill tal-Infermiera u Qwiebel VOTAZZJONI GĦALL-KANDIDATI FL-EWWEL PARTI TAR-REĠISTRU TAL-INFERMIERA IVVOTA GĦALL-TLIET (3) KANDIDATI BISS BILLI TAGĦMEL DIN IL-MARKA ĦDEJN ISIMHOM: VOTAZZJONI GĦALL-KANDIDATI FIT-TIENI PARTI TAR-REĠISTRU TAL-INFERMIERA IVVOTA GĦAL KANDIDAT/A WIEĦED BISS BILLI TAGĦMEL DIN IL-MARKA ĦDEJN ISMU/ISIMHA VOTAZZJONI GĦAL KANDIDAT FIL-PARTI SPEĊJALI TAR-REĠISTRU TAL-INFERMIERA IVVOTA GĦAL KANDIDAT/A WIEĦED BISS BILLI TAGĦMEL DIN IL-MARKA ĦDEJN ISMU/ISIMHA: POLZA TAL-VOT (BALLOT PAPER) B Għall-użu tal-Kunsill tal-Infermiera u Qwiebel VOTAZZJONI GĦALL-KANDIDATI FIR-REĠISTRU TAL-QWIEBEL IVVOTA GĦAL ŻEWĠ (2) KANDIDATI BISS BILLI TAGĦMEL DIN IL-MARKA: ELEZZJONI GĦALL-KUNSILL TAL-INFERMIERA U QWIEBEL RENDIKONT TAL-POLOZ TAL-VOTAZZJONI POST TAL-VOTAZZJONI______________________________________________ Numru ta' votanti bil-jedd li jivvutaw______________ UFFIĊJALI INKARIGATI Firma/isem sħiħ/nru tal-ID *Dawn it-totali għandhom jaqblu